Volkslied, vlag, ordes, wapenskild en simbole vier diversiteit

Vuk’uzenzele kyk na die sin volheid van hierdie dag en wat dit vir ons, as Suid-Afrikaners, beteken.
Suid-Afrika het op 27 April 1994, sy eerste nie-rassige verkiesings gehad. ŉ Nuwe rege ring is onder die leierskap van President Nelson Mandela verkies. Deur die jare is heelwat vordering gemaak, maar daar  moet nog meer gedoen word om ons land te verbeter en die lewens van alle Suid-Afrikaners ten goede te verander.  Gedurende April word daar nie net nagedink oor hoe ver ons as ŉ land gevorder het nie, maar ons maak ook van die geleent heid gebruik om Suid-Afrika se helde en heldinne met Nasionale Ordes te vereer. Dit is die hoogste toekennings waarmee ŉ land, deur sy President, sy burgers en gesiene buitelanders, bekroon.
Die Grondwet van SuidAfrika  Die Grondwet is ingevolge Hoof stuk 5 van die tussentydse Grond wet (Wet 200 van 1993) opgestel en is op 8 Mei 1996 deur die Nasiona -le Vergadering aanvaar. Dit is op 10 Desember 1996 as wet aanvaar.
Ons nasionale simbole Suid-Afrika is uniek in die sin dat ons, ons diversiteit deur ons nasionale simbole en vlag, sowel as ons volkslied en die wapenskild kan vier.
Die Suid-Afrikaanse vlag is uniek. Dit is deur die voormalige Suid-Afrikaanse staatsheraldikus, Fred Bronwell, ontwerp en vir die eerste keer op 27 April 1994 in gebruik geneem.
Die kleure van die vlag het geen spesifieke betekenis nie en geen universele simbolisme behoort dus aan hierdie kleure toegedig te word nie.
Die 'V' op die vlag simboliseer die verskillende elemente van Suid-Afrika wat bymekaar kom en die pad wat ons saam vorentoe aanpak.
Laat die vlag wapperWanneer die vlag vertikaal teen 'n muur vertoon word, behoort die rooi band aan die linkerkant van die toeskouer te wees, met die vlagpaalkant of die koordsoom aan die bokant.
Wanneer dit horisontaal vertoon word, moet die vlagpaalkant aan die linkerkant van die toeskouer en die rooi band aan die bokant wees. Wanneer die vlag langs of agter die spreker by ŉ vergadering vertoon word, moet dit aan die spreker se regterkant geplaas word. Wanneer dit elders in die vergaderplek geplaas word, moet dit regs van die gehoor wees.
Die nasionale wapenskild Die nasionale wapenskild, wat ook bekend staan as die staats embleem, is die hoogste visuele simbool van die staat.
Die wapenskild is ŉ sentrale deel van die land se groot seël. 'n Dokument wat met die groot seël gestempel is, het volkome gesag, want dit beteken dat dit deur die President van Suid-Afrika, goedgekeur is.
Suid-Afrika se wapenskild is in 2000 op Vryheidsdag bekendge stel. Die elemente daarop is op so ŉ wyse gerangskik dat dit stabiliteit en statigheid verteenwoordig.  Die slagspreuk op die wapenskild, “!ke e:  /xarra //ke” , is in die Khoisantaal geskryf en beteken letterlik dat diverse mense verenig.
Die volkslied  Ons volkslied is uniek, want dit word in vier tale gesing.
Die volkslied is in 1997 be kendgestel. Dit is ŉ verkorte, gekombineerde weergawe van twee liedere, naamlik ‘Nkosi Sikelel’ iAfrika’ en ‘Die Stem van Suid-Afrika’, wat tussen 1994 en 1997 gesing is.
Ons nasionale simbole is:
•	 Nasionale	dier:	spring bok
•	 Nasionale	blom:	konings protea
•	 Nasionale	boom:	opreg te	geelhout
•	 Nasionale	voël:	blou	kraanvoël
•	 Nasionale	vis:	galjoen